मार्च के दूसरे पखवाड़े में साढ़े चार हजार रुपए क्विंटल बिकेगा चना
जवाहरलाल नेहरु कृषि विश्वविद्यालय के वैज्ञानिकों चने का साप्ताहिक थोक मूल्य पर लगाया पूर्वानुमान
जितेंद्र श्रीवास्तव | रतलाम
प्रदेश में चने की कटाई जोरों पर है। इस साल चने के बंपर उत्पादन की संभावना जताई जा रही है। अर्थ शास्त्री इस साल चने के दाम का कम रहने का पूर्वानुमान जता रहे हैं।
प्रदेश में इस बार 32 लाख हेक्टेयर में चने की बोवनी हुई। एक हेक्टेयर में 15 से 18 क्विंटल चना होता है। इस लिहाज से प्रदेश में 5.5 करोड़ क्विंटल चने के उत्पादन की संभावना है। बोवनी के बाद अधिकांश इलाकों में चने की कटाई शुरू हो गई है और यह मंडियों में पहुंचने लगा है। साप्ताहिक थोक मूल्य को एकत्रित कर विभिन्न अर्थमित्तीय तकनीक (आर्च, गार्च एवं एरिमा) का प्रयोग कर कटाई के समय चने की कीमतों का पूर्वानुमान लगाया है। परियोजना में कार्यरत प्रमुख वैज्ञानिक डॉ.पीके अवस्थी ने बताया मार्च-2017 के दूसरे पखवाड़े चने की कीमत 4400 रुपए से 4600 रुपए प्रति क्विंटल के बीच रहने की संभावना है जो भारत सरकार द्वारा घोषित न्यूनतम समर्थन मूल्य जो कि 3425 रुपए प्रति क्विंटल है।
रतलाम जिले के शिवपुर चने की कटाई करते किसान भैरुलाल सोलंकी।
प्रदेश में वर्ष 2015-16 में चने का क्षेत्र, उत्पादन व उत्पादकता क्रमश: 2621 हजार हेक्टेयर, 2297 हजार टन व 877 किलोग्राम प्रति हेक्टेयर रही। मध्यप्रदेश में चने की बुवाई मध्य अक्टूबर से मध्य नवंबर में की जाती है तथा कटाई फसल के परिपक्व होने के बाद मार्च में होती है। कृषि जानकारों के मुताबिक विदिशा को चना उत्पादन में अग्रिम स्थान प्राप्त है। इसकी प्रदेश में अकेले हिस्सेदारी 8 प्रतिशत है। सागर (6 प्रतिशत), रायसेन (6 प्रतिशत), नरसिंहपुर (5 प्रतिशत) उज्जैन (5 प्रतिशत), देवास (5 प्रतिशत), अशोकनगर (5 प्रतिशत), दमोह (5 प्रतिशत), राजगढ़ (4 प्रतिशत), सीहोर (4 प्रतिशत), शाजापुर (4 प्रतिशत), छतरपुर (3 प्रतिशत), गुना(3 प्रतिशत), धार (3 प्रतिशत), पन्ना (3 प्रतिशत) तथा शेष अन्य जिले (32 प्रतिशत) चने का उत्पादन करते हैं।
चना उत्पादन में विदिशा जिला अव्वल
hin_Deva hin_Deva mar_Deva hin_Deva hin_Deva awa_Deva hin_Deva bho_Deva